אורתופדיה

אורתופדיה או לעיתים כירורגיה אורתופדית היא תחום ברפואה העוסק במחלות, בליקויים ובפגיעות של טראומה במערכת העצמות והשרירים בגוף האדם.

האורתופדיה עוסקת, בין השאר, בשברים ובנקעים, בזיהומים ובדלקות של העצמות והשרירים, במחלות אחרות של השלד והשרירים (כגון רככת), בפיזיותרפיה ובבעיות יציבה, עמידה והליכה (עקמת של עמוד השדרה, למשל). האורתופדיה אינה עוסקת במחלות מח עצם (לוקמיה, למשל) ובמחלות נוירולוגיות המשפיעות על השרירים (ניוון שרירים, למשל).

 מקור המילה ושימושיה 
במאה השמונה עשרה טבע ניקולה אנדרי () את המילה orthopédie בצרפתית. המילה בנויה משתי מילים ביוונית עתיקה: ὀρθός (אוֹרְתוֹס: "ישר"); παιδίον (פָּדִיאוֹן: "ילד" או "ילדים"). הוא פרסם ספר בשם זה (בצרפתית: L'orthopédie, ou, L'art de prevenir et de corriger dans les enfans les difformités du corps, בעברית: "אורתופדיה: או אומנות התיקון ומניעת עיוותים בילדים") בשנת 1741. משמעות השם מרמזת כי התחום בתחילת דרכו פותח לטיפול בילדים, אולם עם הזמן התרחבה הפרקטיקה האורתופדית לתיקון של עיוותי עמוד השדרה והעצם בכל שלבי החיים.

בלשון היום יום משמש שם התואר אורתופדי לתיאור אביזר אשר לכאורה מותאם באופן מיוחד לגוף האדם ולכן מצמצם לחצים, כאבים או חוסר נעימות. שם התואר מוצמד בדרך כלל לנעליים, לתיקי גב, לכיסאות או למזרנים. בהיעדר תקינה מחייבת כינוי מוצר כ"אורתופדי" נועד לרוב לצורכי שיווק ואינו בהכרח מעיד על יתרון ממשי.

 הכשרה 
האורתופדיה היא התמחות רשמית ברפואה. בישראל תוכניות התמחות נקבעות במועצה המדעית של ההסתדרות הרפואית בישראל, ואת תעודות המומחה מקבלים ממשרד הבריאות. כדי להיות אורתופד בישראל יש ללמוד רפואה במשך שבע שנים ולאחר מכן להתמחות באורתופדיה במשך שש שנים. לאחר סיום תוכנית ההתמחות חלק מן המומחים באורתופדיה ממשיכים להתמחות כשנתיים נוספות באחד מתת-המקצועות של האורתופדיה, כגון כירורגיה של עמוד השדרה, כירורגיה של כף יד, החלפות מפרקים, ארתרוסקופיות ופגיעות ספורט, אורתופדיית ילדים, טראומה או אורתופדיה אונקולוגית. מוערך כי בארצות הברית בשנת 2006 היו האורתופדים בין 3% ל-4% מכלל הרופאים במדינה.

 אבחון וטיפול 
אבחון אורתופדי מבוסס על בדיקה פיזית של האזור הפגוע ועל אמצעי דימות. בהתאם לאבחנה ממליץ האורתופד על הטיפול המתאים, ועל שימוש של המטופל בסוגים שונים של מדרסים אורתופדיים או אביזרים אורתופדיים שונים.

 עקרונות וטכניקות של ניתוח אורתופדי 
 גישות כירורגיות של הגף העליון
 חגורת כתפיים וכתף
 זרוע מרפק
 זרוע
 סביב ניתוח

מוצרים אורתופדים
יש מגוון רחב של מוצרים אורתופדיים ואביזרים אורתופדיים. למשל:
מגיני ברכיים עם צירים או ללא צירים
חגורות גב
מגיני קרסול
רפידות ומדרסים
מיישרי כתףחגורות בטן
חגורות שבר
משענות גב
כריות שינה

 קישורים חיצוניים 




הערות שוליים

*
קטגוריה:תחומים ברפואה